Interna številka naročila: JNMV-2S/2021

Brežice, april 2021

**RAZPISNA DOKUMENTACIJA ZA ODDAJO JAVNEGA NAROČILA**

**Predmet naročila: Sistemska podpora in vzdrževanje računalniške opreme** **za obdobje 4 let**

**Naročnik:** **Zdravstveni dom Brežice, Černelčeva cesta 8, 8250 Brežice**

Naročnik izvaja naročilo v svojem imenu in za svoj račun.

**Vrsta postopka:** postopek naročila male vrednosti

**Objava naročila:** Portal javni naročil,spletne strani naročnika

Naročnik vabi vse zainteresirane gospodarske subjekte, da skladno z veljavnimi predpisi in to razpisno dokumentacijo predložijo svojo ponudbo za predmetno javno naročilo.

**KAZALO**

[NAVODILA PONUDNIKOM 3](#_Toc67828452)

[1. PRAVNA PODLAGA 3](#_Toc67828453)

[2. VSEBINA RAZPISNE DOKUMENTACIJE 3](#_Toc67828454)

[3. PREDMET JAVNEGA NAROČILA 3](#_Toc67828455)

[4. POSTOPEK ODDAJE JAVNEGA NAROČILA 4](#_Toc67828456)

[5. ROK IN NAČIN PREDLOŽITVE PONUDBE 4](#_Toc67828457)

[6. ODPIRANJE PONUDB 5](#_Toc67828458)

[7. DOSTOPNOST, POJASNILA IN SPREMEMBE RAZPISNE DOKUMENTACIJE 5](#_Toc67828459)

[8. UGOTAVLJANJE SPOSOBNOSTI 5](#_Toc67828460)

[8.1. Subjekti, za katere se ugotavlja sposobnost 5](#_Toc67828461)

[8.2. Razlogi za izključitev 7](#_Toc67828462)

[8.3. Pogoji za priznanje sposobnosti 9](#_Toc67828463)

[8.3.1. Osnovna sposobnost 9](#_Toc67828464)

[8.3.2. Tehnična in strokovna sposobnost 10](#_Toc67828465)

[9. POJASNJEVANJE, DOPOLNJEVANJE IN SPREMINJANJE PONUDB 11](#_Toc67828466)

[10. FINANČNA ZAVAROVANJA 11](#_Toc67828467)

[10.1. Zavarovanje za dobro izvedbo pogodbenih obveznosti 11](#_Toc67828468)

[11. MERILO 12](#_Toc67828469)

[12. PONUDBENA DOKUMENTACIJA 12](#_Toc67828470)

[12.1. Navodilo za izpolnitev obrazcev 12](#_Toc67828471)

[12.2. Ponudba – ponudbeni predračun 13](#_Toc67828472)

[12.3. Skupna ponudba 14](#_Toc67828473)

[12.4. Ponudba s podizvajalci 15](#_Toc67828474)

[13. ZAUPNOST 16](#_Toc67828475)

[14. ODSTOP OD ODDAJE JAVNEGA NAROČILA 16](#_Toc67828476)

[15. POGODBA 17](#_Toc67828477)

[16. PROTIKORUPCIJSKO DOLOČILO 17](#_Toc67828478)

[17. POUK O PRAVNEM VARSTVU 18](#_Toc67828479)

[PONUDBA – PONUDBENI PREDRAČUN 19](#_Toc67828480)

[SEZNAM REFERENČNIH DEL 21](#_Toc67828481)

[PODIZVAJALCI 22](#_Toc67828482)

[IZJAVA PODIZVAJALCA O NEPOSREDNIH PLAČILIH 23](#_Toc67828483)

[MENIČNA IZJAVA ZA DOBRO IZVEDBO POGODBENIH OBVEZNOSTI 24](#_Toc67828484)

[IZJAVA O UDELEŽBI V LASTNIŠTVU PONUDNIKA IN O POVEZANIH DRUŽBAH 26](#_Toc67828485)

[IZJAVA O ODSOTNOSTI OSEBNIH POVEZAV 27](#_Toc67828486)

[POGODBA O SISTEMSKI PODPORI IN VZDRŽEVANJU RAČUNALNIŠKE OPREME ZA OBDOBJE 4 LET 28](#_Toc67828487)

# NAVODILA PONUDNIKOM

# PRAVNA PODLAGA

Postopek oddaje javnega naročila se izvaja na podlagi Zakona o javnem naročanju (Uradni list RS, št. 91/15, Uradni list Evropske unije, št. 307/15, 307/15, 337/17, 337/17, Uradni list RS, št. 14/18, 69/19 - skl. US, Uradni list Evropske unije, št. 279/19, 279/19, Uradni list RS, št. 49/20 - ZIUZEOP, 80/20 - ZIUOOPE, 152/20 – ZZUOOP, 199/20 – ZIUOPDVE in 15/21 - ZDUOP; v nadaljevanju tudi: ZJN-3) in podzakonskih aktov, ki urejajo javno naročanje, v skladu z veljavno zakonodajo, ki ureja področje javnih financ, področje predmeta javnega naročila ter drugimi veljavnimi predpisi.

# VSEBINA RAZPISNE DOKUMENTACIJE

Naročnik je za oddajo predmetnega javnega naročila pripravil razpisno dokumentacijo, ki jo sestavljajo sledeči dokumenti:

1. Navodila ponudnikom
2. Obrazec »Ponudba – ponudbeni predračun«
3. Obrazec »ESPD«
4. Obrazec »Seznam referenčnih del«
5. Obrazec »Podizvajalci«
6. Obrazec »Izjava podizvajalca o neposrednih plačilih«
7. Obrazec »Menična izjava za dobro izvedbo pogodbenih obveznosti«
8. Obrazec »Izjava o udeležbi v lastništvu ponudnika in o povezanih družbah«
9. Obrazec »Izjava o odsotnosti osebnih povezav«
10. Osnutek Pogodbe
11. Obrazec Popis računalniške opreme, ki je predmet vzdrževanja

Gospodarski subjekti naj razpisno dokumentacijo skrbno preučijo in kakršne koli morebitne nejasnosti ali nestrinjanja z njo naročniku sporočijo preko Portala javnih naročil, do poteka roka za postavljanje vprašanj. V nasprotnem primeru se šteje, da je razpisna dokumentacija jasna in da se gospodarski subjekt z njo strinja.

# PREDMET JAVNEGA NAROČILA

Predmet javnega naročila je **sistemska podpora in vzdrževanje računalniške opreme za obdobje 4 let**.

Podrobnejša specifikacija predmeta naročila je razvidna iz obrazca Ponudbe – ponudbenega predračuna ter drugih relevantnih delov razpisne dokumentacije. Javno naročilo se izpolni na lokaciji naročnika, na naslovu: Černelčeva cesta 8, 8250 Brežice, oziroma, kadar je mogoče, preko oddaljene pomoči oziroma svetovanja.

Ponudnik mora ponuditi predmet javnega naročila v celoti. Naročnik bo izbral ekonomsko najugodnejšo ponudbo za celotno javno naročilo. Ne glede na to, da mora ponudnik ponuditi predmet naročila v celoti, si naročnik pridržuje pravico, da glede na dejanske potrebe tudi po oddaji naročila zmanjša obseg predmeta naročila.

Naročnik ima za javno naročilo zagotovljena sredstva, kar je opredeljeno v naročnikovem finančnem načrtu. Ponudbe, ki bodo presegale višino zagotovljenih sredstev, bo naročnik zavrnil kot nedopustne.

# POSTOPEK ODDAJE JAVNEGA NAROČILA

Za oddajo javnega naročila se izvede postopek naročila male vrednosti (47. člen ZJN-3).

Ogled računalniške opreme, ki je predmet vzdrževanja, oziroma sistema, ki je predmet podpore, je za ponudnike priporočljiv, vendar ne obvezen. Ogledi se bodo izvajali v terminu, ki ga posamezen ponudnik dogovori z naročnikom. Ponudnik mora prihod na ogled predhodno **najaviti do vključno 15.4.2021 do 10:00 ure** in uskladiti termin ogleda z naročnikom, preko elektronskega naslova: [tajnistvo@zd-brezice.si](mailto:tajnistvo@zd-brezice.si). Ponudnik, ki se ogleda ne udeleži, se kasneje ne more sklicevati na nepoznavanje okoliščin, ki bi mu lahko bile znane, če bi se ogleda udeležil.

Naročnik bo, na podlagi pogojev in meril, določenih v tej razpisni dokumentaciji, izbral ponudnika, s katerim bo sklenil pogodbo za predmet javnega naročila v celoti. Naročnik bo sklenil pogodbo s ponudnikom, ki bo oddal ekonomsko najugodnejšo dopustno, razen v primerih, opredeljenih v točki 14 te razpisne dokumentacije (»Odstop od oddaje javnega naročila«).

# ROK IN NAČIN PREDLOŽITVE PONUDBE

Ponudniki morajo ponudbe predložiti v informacijski sistem e-JN na spletnem naslovu <https://ejn.gov.si/>.

Ponudnik se mora pred oddajo ponudbe registrirati na spletnem naslovu <https://ejn.gov.si/>, v skladu z Navodili za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI, dostopnimi na portalu e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudbe zabeleži identiteto uporabnika in čas oddaje ponudbe. Uporabnik z oddajo ponudbe izkaže in izjavi voljo oddati zavezujočo ponudbo v imenu ponudnika.

Ponudba se šteje za pravočasno, če jo naročnik prejme preko sistema e-JN <https://ejn.gov.si/> **najkasneje do 26.4.2021 do 10:00 ure.** Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

Ponudnik lahko do roka za oddajo ponudb svojo ponudbo kadarkoli umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba. Po preteku roka za oddajo ponudb ponudbe ne bo več mogoče oddati.

# ODPIRANJE PONUDB

Odpiranje ponudb bo potekalo avtomatično v informacijskem sistemu e-JN, na dan poteka roka za oddajo ponudb,ob 10:01 uri, na spletnem naslovu <https://ejn.gov.si/>.

Odpiranje ponudb poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku ter omogoči dostop do .pdf dokumenta, ki ga ponudnik naloži v sistem e-JN pod razdelek »Predračun«. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

# DOSTOPNOST, POJASNILA IN SPREMEMBE RAZPISNE DOKUMENTACIJE

Razpisna dokumentacija je ponudnikom dostopna na Portalu javnih naročil ([www.enarocanje.si](http://www.enarocanje.si)) in na spletnih straneh naročnika (<https://www.zd-brezice.si/javna-narocila.html>).

Komunikacija s ponudniki o vprašanjih oziroma pobudah v zvezi z vsebino naročila in v zvezi s pripravo ponudbe poteka izključno preko Portala javnih naročil.

Naročnik bo zahtevo za pojasnilo razpisne dokumentacije oziroma kakršnokoli drugo vprašanje v zvezi z naročilom štel kot pravočasno, v kolikor bo na Portalu javnih naročil zastavljeno najkasneje do **16.4.2021 do 10:00 ure.**

Na zahteve za pojasnila oziroma druga vprašanja ali pobude v zvezi z naročilom, zastavljena po tem roku, naročnik ne bo odgovarjal.

Naročnik si pridržuje pravico, da razpisno dokumentacijo spremeni ali dopolni, pri čemer bo, v kolikor bo to potrebno v luči načela sorazmernosti, podaljšal rok za oddajo ponudb. Ponudniki morajo spremljati morebitna pojasnila, spremembe oziroma dopolnitve razpisne dokumentacije, saj pojasnila, spremembe in dopolnitve predstavljajo sestavni del razpisne dokumentacije. Kot del razpisne dokumentacije štejejo tudi vprašanja in odgovori, objavljeni na Portalu javnih naročil.

# UGOTAVLJANJE SPOSOBNOSTI

### Subjekti, za katere se ugotavlja sposobnost

Gospodarski subjekti, ki nastopajo v ponudbi, morajo izpolnjevati pogoje za priznanje sposobnosti in pri njih ne smejo obstajati razlogi za izključitev. Izpolnjevanje pogojev za priznanje sposobnosti in neobstoj razlogov za izključitev morajo, v kolikor ni pri posamezni točki navedeno drugače, izkazati vsi gospodarski subjekti v ponudbi, in sicer:

- ponudnik;

- vsi partnerji v skupni ponudbi;

- vsi podizvajalci, ne glede na fazo izvedbe javnega naročila, v kateri jih ponudnik vključi v izvedbo javnega naročila;

- vsi subjekti, katerih zmogljivosti uporablja ponudnik v skladu z 81. členom ZJN-3 (vključno s fizičnimi osebami, s katerimi sodeluje ponudnik in te pri njem niso zaposlene).

Ob predložitvi ponudbe bo naročnik namesto potrdil, ki jih izdajajo javni organi ali tretje osebe, v skladu z 79. členom ZJN-3 sprejel »Enotni evropski dokument v zvezi z oddajo javnega naročila – ESPD«, ki predstavlja posodobljeno uradno lastno izjavo gospodarskega subjekta, kot predhodni dokaz v zvezi z razlogi za izključitev in pogoji za priznanje sposobnosti. Obrazec ESPD vključuje tudi uradno izjavo o tem, da bo gospodarski subjekt na zahtevo in brez odlašanja sposoben predložiti dokazila, ki dokazujejo neobstoj razlogov za izključitev in izpolnjevanje pogojev za priznanje sposobnosti. Obrazec ESPD je treba v ponudbi predložiti za vse gospodarske subjekte, navedene v prvem odstavku te točke.

Gospodarski subjekt mora v obrazcu ESPD navesti vse informacije, na podlagi katerih bo naročnik potrdila ali druge informacije pridobil v nacionalni bazi podatkov, ter na predmetnem obrazcu podati soglasje, da naročnik pridobi ta dokazila in informacije.

V kolikor posameznem gospodarskem subjektu skladno z določili te razpisne dokumentacije ni treba izkazati izpolnjevanja določenega pogoja, gospodarski subjekt pusti neizpolnjen del obrazca ESPD, ki se nanaša na tak pogoj.

Gospodarski subjekt naročnikov obrazec ESPD (datoteka XML) uvozi na spletni strani Portala javnih naročil: <http://www.enarocanje.si/_ESPD/> in v njega neposredno vnese zahtevane podatke. Ponudnik, ki v sistemu e-JN oddaja ponudbo, naloži svoj obrazec ESPD v razdelek »ESPD – ponudnik«, obrazce ESPD ostalih sodelujočih v ponudbi pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži nepodpisan ESPD v formatu .xml in bo podpisan hkrati s podpisom ponudbe. Za ostale sodelujoče ponudnik v razdelek »ESPD – ostali sodelujoči« priloži podpisane ESPD v formatu .pdf, ali v elektronski obliki podpisan .xml.

Gospodarski subjekt lahko dokazila o neobstoju razlogov za izključitev in dokazila o izpolnjevanju pogojev za priznanje sposobnosti predloži tudi sam. Naročnik si pridržuje pravico do preveritve verodostojnosti predloženih dokazil pri njihovih izdajateljih oziroma podpisnikih.

**Naročnik lahko ponudnika kadar koli med postopkom oddaje javnega naročila pozove k predložitvi dokazil (potrdil, izjav, overjenih zapriseženih izjav, izpisov iz evidenc oziroma registrov, pogodb, računov, specifikacij dobavljenih izdelkov ipd.), ki izkazujejo neobstoj razlogov za izključitev in izpolnjevanje pogojev za priznanje sposobnosti. Ponudnik bo dolžan predložiti dokazila v sorazmernem roku, ki ga bo v pozivu določil naročnik.**

### Razlogi za izključitev

Naročnik bo iz sodelovanja v postopku javnega naročanja izključil ponudnika, če pri preverjanju v skladu s 77., 79. in 80. členom ZJN-3 ugotovi ali je drugače seznanjen, da za katerikoli gospodarski subjekt v njegovi ponudbi obstaja kateri od sledečih razlogov za izključitev:

1. Gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, je bila izrečena pravnomočna sodba, ki ima elemente kaznivih dejanj opredeljenih v KZ-1, ki so navedena v prvem odstavku 75. člena ZJN-3, in sicer:

-        terorizem (108. člen KZ-1),

-        financiranje terorizma (109. člen KZ-1),

-        ščuvanje in javno poveličevanje terorističnih dejanj (110. člen KZ-1),

-        novačenje in usposabljanje za terorizem (111. člen KZ-1),

-        spravljanje v suženjsko razmerje (112. člen KZ-1),

-        trgovina z ljudmi (113. člen KZ-1),

-        sprejemanje podkupnine pri volitvah (157. člen KZ-1),

-        kršitev temeljnih pravic delavcev (196. člen KZ-1),

-        goljufija (211. člen KZ-1),

-        protipravno omejevanje konkurence (225. člen KZ-1),

-        povzročitev stečaja z goljufijo ali nevestnim poslovanjem (226. člen KZ-1),

-        oškodovanje upnikov (227. člen KZ-1),

-        poslovna goljufija (228. člen KZ-1),

-        goljufija na škodo Evropske unije (229. člen KZ-1),

-        preslepitev pri pridobitvi in uporabi posojila ali ugodnosti (230. člen KZ-1),

-        preslepitev pri poslovanju z vrednostnimi papirji (231. člen KZ-1),

-        preslepitev kupcev (232. člen KZ-1),

-        neupravičena uporaba tuje oznake ali modela (233. člen KZ-1),

-        neupravičena uporaba tujega izuma ali topografije (234. člen KZ-1),

-        ponareditev ali uničenje poslovnih listin (235. člen KZ-1),

-        izdaja in neupravičena pridobitev poslovne skrivnosti (236. člen KZ-1),

-        zloraba informacijskega sistema (237. člen KZ-1),

-        zloraba notranje informacije (238. člen KZ-1),

-        zloraba trga finančnih instrumentov (239. člen KZ-1),

-        zloraba položaja ali zaupanja pri gospodarski dejavnosti (240. člen KZ-1),

-        nedovoljeno sprejemanje daril (241. člen KZ-1),

-        nedovoljeno dajanje daril (242. člen KZ-1),

-        ponarejanje denarja (243. člen KZ-1),

-        ponarejanje in uporaba ponarejenih vrednotnic ali vrednostnih papirjev (244. člen KZ-1),

-        pranje denarja (245. člen KZ-1),

-        zloraba negotovinskega plačilnega sredstva (246. člen KZ-1),

-        uporaba ponarejenega negotovinskega plačilnega sredstva (247. člen KZ-1),

-        izdelava, pridobitev in odtujitev pripomočkov za ponarejanje (248. člen KZ-1),

-        davčna zatajitev (249. člen KZ-1),

-        tihotapstvo (250. člen KZ-1),

-        zloraba uradnega položaja ali uradnih pravic (257. člen KZ-1),

-        oškodovanje javnih sredstev (257.a člen KZ-1),

-        izdaja tajnih podatkov (260. člen KZ-1),

-        jemanje podkupnine (261. člen KZ-1),

-        dajanje podkupnine (262. člen KZ-1),

-        sprejemanje koristi za nezakonito posredovanje (263. člen KZ-1),

-        dajanje daril za nezakonito posredovanje (264. člen KZ-1),

-        hudodelsko združevanje (294. člen KZ-1).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).

1. Gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, pri čemer vrednost teh neplačanih zapadlih obveznosti na dan oddaje ponudbe znaša 50 EUR ali več. Šteje se, da gospodarski subjekt ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave (drugi odstavek 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).

1. Gospodarski subjekt je na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami (točka a četrtega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).

1. Gospodarskemu subjektu je bila v zadnjih treh letih pred potekom roka za oddajo ponudb s pravnomočno odločbo pristojnega organa Republike Slovenije ali druge države članice ali tretje države, več, kot enkrat izrečena globa zaradi prekrška v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek (točka b četrtega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).

1. Naročnik lahko na kakršen koli način izkaže kršitev obveznosti na področju okoljskega, socialnega ali delovnega prava, ki so določene v pravu Evropske unije, predpisih, ki veljajo v Republiki Sloveniji, kolektivnih pogodbah ali predpisih mednarodnega okoljskega, socialnega in delovnega prava. Seznam mednarodnih socialnih in okoljskih konvencij določa Priloga X Direktive 2014/24/EU oziroma Priloga XIV Direktive 2014/25/EU (točka a šestega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).

1. Nad gospodarskim subjektom se je začel postopek zaradi insolventnosti ali prisilnega prenehanja ali postopek likvidacije, ali njegova sredstva ali poslovanje upravlja upravitelj ali sodišče, ali so njegove poslovne dejavnosti začasno ustavljene, ali se je v skladu s predpisi druge države nad njim začel postopek ali pa je nastal položaj z enakimi pravnimi posledicami (točka b šestega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).

1. Naročnik lahko z ustreznimi sredstvi izkaže, da je gospodarski subjekt zagrešil hujšo kršitev poklicnih pravil, zaradi česar je omajana njegova integriteta (točka c šestega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).

1. Pri gospodarskem subjektu so se pri prejšnji pogodbi o izvedbi javnega naročila ali prejšnji koncesijski pogodbi pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ali so bile izvedene druge primerljive sankcije (točka f šestega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).

V kolikor gospodarski subjekt v zvezi z izkazovanjem neobstoja razlogov za izključitev v zgornjih točkah 1, 2, 4 ali 6 ne more pridobiti in predložiti zahtevnih dokumentov, ker država v kateri ima gospodarski subjekt svoj sedež, ne izdaja takšnih dokumentov, jih je mogoče nadomestiti z zapriseženo izjavo, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima gospodarski subjekt sedež.

### Pogoji za priznanje sposobnosti

Naročnik od ponudnikov zahteva izpolnjevanje sledečih pogojev za priznanje sposobnosti:

#### Osnovna sposobnost

1. Gospodarski subjekt mora biti registriran za opravljanje dejavnosti, ki je predmet tega javnega naročila (prvi odstavek 76. člena ZJN-3), in sicer mora biti registriran za najmanj eno od sledečih dejavnosti: popravila strojev in naprav (šifra C 33.120 po SKD 2008), popravila in vzdrževanje računalnikov in perifernih enot (šifra S 95.110 po SKD 2008), svetovanje o računalniških napravah in programih (šifra J 62.020 po SKD 2008) ali druge z informacijsko tehnologijo in računalniškimi storitvami povezane dejavnosti (šifra J 62.090 po SKD 2008).

Pogoj mora izpolnjevati vsak gospodarski subjekt v ponudbi (razen fizičnih oseb, ki po praksi Državne revizijske komisije štejejo za podizvajalce, vendar niso kot samostojni podjetniki registrirani za opravljanje dejavnosti).

Naročnik si pridržuje pravico, da izpolnjevanje pogoja registracije za opravljanje dejavnosti v fazi pregleda in ocenjevanja ponudb preveri v javno dostopnih registrih.

Dokazilo:

* **Izpolnjen obrazec ESPD** (v delu IV α, v razdelku »Skupna navedba za vse pogoje za sodelovanje«, za vse gospodarske subjekte v ponudbi).

#### Tehnična in strokovna sposobnost

1. Ponudnik je v zadnjih štirih letih, šteto od dneva objave obvestila o tem naročilu na Portalu javnih naročil, uspešno (to je časovno, količinsko in kakovostno v skladu z naročilom oziroma pogodbo in veljavnimi predpisi) izpolnil vsaj eno naročilo sistemske podpore in vzdrževanja računalniške opreme v vrednosti najmanj 40.000,00 EUR (brez DDV).

Ponudnik lahko uveljavlja referenčni posel le v višini, v kateri je bil izveden znotraj referenčnega obdobja, kar pomeni, da od celotne vrednosti referenčnega posla odšteje vrednost, ki ni bila izvedena v zadnjih štirih letih. Ponudnik lahko referenčni pogoj izpolni s seštevanjem več referenčnih poslov.

Pogoj mora izpolnjevati ponudnik. Skupina ponudnikov lahko pogoj izpolni skupaj. Ponudnik (oziroma skupina ponudnikov) lahko pogoj izpolni tudi s podizvajalci ali s subjekti, katerih zmogljivosti uporablja. Storitev, za katere je naročnik zahteval predložitev reference (tj. sistemska podpora in vzdrževanje računalniške opreme), ne sme izvajati gospodarski subjekt, ki zanje ni predložil reference.

Naročnik si pridržuje pravico, da izpolnjevanje referenčnega pogoja v fazi pregleda in ocenjevanja ponudb preveri pri referenčnih naročnikih oziroma pri drugih subjektih, ki razpolagajo z informacijami glede vsebine in uspešnosti izvedbe referenčnega posla.

Dokazilo:

* **Izpolnjen obrazec ESPD** (v delu IV α, v razdelku »Skupna navedba za vse pogoje za sodelovanje«, za vse gospodarske subjekte v ponudbi, ki prispevajo k izpolnitvi pogoja) in
* **Izpolnjen obrazec »Seznam referenčnih del«**.

# POJASNJEVANJE, DOPOLNJEVANJE IN SPREMINJANJE PONUDB

Če so ali se zdijo informacije ali dokumentacija, ki jih morajo predložiti gospodarski subjekti, nepopolne ali napačne oziroma če posamezni dokumenti manjkajo, lahko (ni pa nujno) naročnik zahteva, da ponudnik v ustreznem roku predloži manjkajoče dokumente ali dopolni, popravi ali pojasni ustrezne informacije ali dokumentacijo, pod pogojem, da je takšna zahteva skladna z načeloma enake obravnave in transparentnosti. Naročnik lahko od ponudnika zahteva dopolnitev, popravek, spremembo ali pojasnilo ponudbe v okviru omejitev iz petega, šestega in sedmega odstavka 89. člena ZJN-3.

# FINANČNA ZAVAROVANJA

Na podlagi drugega odstavka 93. člena ZJN-3 in f) točke 6. odstavka 62. člena ZJN-3 in v skladu z Uredbo o finančnih zavarovanjih pri javnem naročanju (Uradni list RS, št. 27/2016) naročnik v postopku javnega naročanja določa naslednja obvezna finančna zavarovanja, ki jih mora predložiti ponudnik.

## Zavarovanje za dobro izvedbo pogodbenih obveznosti

Pogodba o javnem naročilu bo postala veljavna pod pogojem, da izbrani ponudnik predloži finančno zavarovanje za dobro izvedbo pogodbenih obveznosti, skladno s to točko razpisne dokumentacije. Izbrani ponudnik bo moral skupaj s podpisom Pogodbe o sistemski podpori in vzdrževanju računalniške opreme za obdobje 4 let naročniku predložiti originalno podpisano in žigosano bianko menico za dobro izvedbo pogodbenih obveznosti, v papirni obliki. Ponudnik pa mora **že v ponudbi predložiti izpolnjen, podpisan in žigosan obrazec Menična izjava za dobro izvedbo pogodbenih obveznosti**, z veljavnostjo do vključno dneva sklenitve Pogodbe plus 53 mesecev, s katero naročnika za primer sklenitve Pogodbe ter izpolnitve katere od spodaj navedenih okoliščin pooblasti za izpolnitev bianko menice do višine 10% od skupne vrednosti pogodbe z DDV (v EUR).

Če se bo med trajanjem pogodbe skladno s 95. členom ZJN-3 spremenil rok njene veljavnosti ali vrednost predmeta naročila, bo moral dobavitelj temu ustrezno spremeniti, podaljšati oziroma nadomestiti tudi zavarovanje za dobro izvedbo pogodbenih obveznosti.

Finančno zavarovanje za dobro izvedbo pogodbenih obveznosti lahko naročnik unovči, če:

* izvajalec ne prične izpolnjevati svojih pogodbenih obveznosti v roku in v skladu z določili pogodbe,
* izvajalec preneha izpolnjevati svoje pogodbene obveznosti v skladu z določili pogodbe,
* izvajalec svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* naročnik med izvajanjem storitev ugotovi, da dela dejansko izvaja subjekt, ki ni izvajalec, priglašeni podizvajalec ali partner v skupnem nastopu,
* izvajalec odstopi od pogodbe brez utemeljenega razloga, ki bi izviral iz sfere naročnika,
* naročnik odstopi od pogodbe iz utemeljenega razloga, ki izvira iz sfere izvajalca,
* izvajalec naročniku povzroči škodo, ki je ne povrne v roku 8 dni po pozivu naročnika,
* izvajalec naročniku poda zavajajoče ali lažne izjave, podatke oziroma dokumente,
* izvajalec v roku, ki ga določi naročnik, ne odpravi morebitnih pomanjkljivosti ali napak na izvedenem predmetu naročila,
* izvajalec naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja za dobro izvedbo pogodbenih obveznosti.

# MERILO

Merilo je ekonomsko najugodnejša ponudba, določena na podlagi najnižje skupne ponudbene cene v EUR brez DDV. Naročnik bo naročilo oddal ponudniku, ki bo v dopustni ponudbi ponudil najnižjo skupno ponudbeno ceno brez DDV (razen v primerih, opisanih v točki 14 »Odstop od oddaje javnega naročila«). Ponudniki zaokrožijo ponudbeno ceno na največ dve decimalni mesti.

V primeru, da bo skupna ponudbena cena brez DDV v dveh ali več ponudbah enaka, bo naročnik med njimi izbral tisto ponudbo, ki je bila na portalu e-JN oddana prej.

# PONUDBENA DOKUMENTACIJA

## Navodilo za izpolnitev obrazcev

Ponudnik mora v ponudbi predložiti sledečo dokumentacijo:

1. Obrazec »Ponudba – ponudbeni predračun«
2. Obrazec »ESPD« (za vse gospodarske subjekte v ponudbi)
3. Obrazec »Seznam referenčnih del«
4. Obrazec »Podizvajalci« (obrazec se predloži le v primeru, da ponudnik nastopa s podizvajalci)
5. Obrazec »Izjava podizvajalca o neposrednih plačilih« (obrazec se predloži samo za podizvajalce, ki zahtevajo neposredna plačila; v kolikor noben podizvajalec ne zahteva neposrednih plačil ali če ponudnik ne nastopa s podizvajalci, obrazca ni treba predložiti)
6. Obrazec »Menična izjava za dobro izvedbo pogodbenih obveznosti«
7. Obrazec »Izjava o udeležbi v lastništvu ponudnika in o povezanih družbah«
8. Obrazec »Izjava o odsotnosti osebnih povezav«
9. Osnutek Pogodbe
10. Obrazec »Popis računalniške opreme, ki je predmet vzdrževanja«

**Vsi dokumenti morajo biti ustrezno izpolnjeni, parafirani ter na mestih, kjer je to označeno, datirani, podpisani s strani pooblaščene osebe in, v kolikor gospodarski subjekt posluje z žigom, tudi žigosani.** Izjema od navedenega velja za Osnutek Pogodbe, ki mora biti le parafiran, ni pa treba, da je tudi izpolnjen, podpisan in žigosan. V kolikor ponudbena dokumentacija ni pripravljena skladno s tem odstavkom, lahko naročnik ponudnika pozove k dopolnitvi ponudbe, ob upoštevanju načel enakopravne obravnave in preglednosti.

V kolikor to ni posebej zahtevano oziroma dopuščeno, gospodarski subjekt ne sme pripisovati, črtati ali spreminjati vsebine razpisnih obrazcev, temveč mora, v kolikor meni, da ti niso ustrezni, naročnika o tem opozoriti na portalu javnih naročil pred potekom roka za postavljanje vprašanj. Prav tako ponudnik ne sme v ponudbo vlagati dokumentov, ki so v nasprotju z določili razpisne dokumentacije.

Ponudnik v ponudbi predloži dokumente, ki so navedeni v tej točki. V fazi pregleda in ocenjevanja ponudb bo moral ponudnik na poziv naročnika in v sorazmernem roku, ki ga bo določil naročnik, predložiti dodatna dokazila, kot izhaja iz točke 8 te razpisne dokumentacije in ZJN-3.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbeni dokumentaciji, resnični, točni in nezavajajoči, da odražajo zadnje stanje, ter da listine ustrezajo izvirnikom. V nasprotnem primeru ponudnik naročniku odgovarja za vso škodo, ki mu nastane, dajanje neresničnih izjav ter predložitev ponarejenih ali spremenjenih listin kot pravih pa se naznani pristojnemu organu. Naročnik lahko v postopku preverjanja ponudb od ponudnika kadarkoli zahteva, da mu predloži na vpogled izvirnike predloženih dokumentov.

Ponudniki ne glede na izid postopka javnega naročanja prevzemajo vse stroške priprave ponudbe, vključno z morebitnimi drugimi stroški, ki jim nastanejo v postopku oziroma v zvezi s postopkom javnega naročanja. Ponudniki z oddajo ponudbe pristajajo na način izvedbe javnega naročila, kot je opredeljen v dokumentaciji v zvezi z oddajo javnega naročila, ter skladno z veljavnimi predpisi.

Postopek javnega naročanja poteka v slovenskem jeziku. Vsi dokumenti, ki jih predloži ponudnik, morajo biti v slovenskem jeziku ali prevedeni v slovenski jezik s strani sodnega tolmača.

## Ponudba – ponudbeni predračun

Ponudnik vpiše v obrazec »Ponudba – ponudbeni predračun« poleg drugih podatkov skupno ponudbeno ceno v EUR brez DDV, stopnjo in znesek DDV ter skupno ponudbeno ceno z DDV. Cena je fiksna in nespremenljiva ves čas izpolnjevanja pogodbe.

Ponudbena cena mora zajemati vse popuste in stroške (stroške potrošnega materiala, potrebovanih strojev in opreme, zavarovanj, pridobitve listin in dokumentacije, dobave blaga, špediterske, prevozne, carinske, organizacijske, manipulativne ter vse morebitne druge stroške, ki so neposredno ali posredno povezani z izpolnitvijo javnega naročila).

Predmet ponudbe mora izpolnjevati vse tehnične in druge zahteve, navedene v tej razpisni dokumentaciji, vključno z zahtevami, ki so določene v obrazcu Ponudbenega predračuna.

Ponudnik mora razpolagati z zadostnimi tehničnimi, kadrovskimi, finančnimi in drugimi zmogljivostmi, potrebnimi za izvedbo javnega naročila, tako da lahko predmet javnega naročila izvede v rokih, pod pogoji in na način, kot je zahtevano v dokumentaciji v zvezi z oddajo javnega naročila.

Ponudba mora biti veljavna do 30.6.2021.V kolikor bo postopek oddaje javnega naročila trajal dlje, kot je predvideno, in bo treba podaljšati veljavnost ponudbe, lahko to stori ponudnik samoiniciativno ali na poziv naročnika.

Variantne ponudbe niso dovoljene.

Ponudnik mora v obrazcu Ponudba – ponudbeni predračun izpolniti in ponuditi vse postavke, pri čemer morajo biti cene zaokrožene na največ dve decimalni mesti. V kolikor ponudnik ne vpiše posamezne cene ali uporabi znak »/« ali podobno, se šteje, da je cena za tako postavko nič (0) EUR, torej, da ponuja postavko, kjer ni vpisane cene, brezplačno oziroma, da je cena zanjo vključena v druge postavke ponudbenega predračuna.

**Ponudnik v informacijskem sistemu e-JN v razdelek »Predračun« naloži izpolnjen obrazec »Ponudba – ponudbeni predračun« v .pdf datoteki, ki bo dostopen na javnem odpiranju ponudb.**

## Skupna ponudba

Skupina gospodarskih subjektov lahko predloži skupno ponudbo. V takem primeru je treba v obrazcih ESPD navesti vse gospodarske subjekte, ki so udeleženi v skupni ponudbi. Ponudniki, ki nastopajo v skupni ponudbi, morajo na obrazcu ESPD navesti, kakšna je njihova vloga v skupini, pri čemer mora en ponudnik izbrati vlogo vodilnega partnerja. Naročnik bo do sprejema odločitve o naročilu komuniciral z vodilnim partnerjem.

V primeru skupne ponudbe pri nobenem ponudniku ne smejo obstajati razlogi za izključitev, pogoje za priznanje sposobnosti pa lahko izpolnijo ponudniki skupaj (v kolikor se pri posameznem pogoju ne zahteva, da ga izpolnijo vsi partnerji v skupni ponudbi ali vsi gospodarski subjekti v ponudbi).

Vsak ponudnik v skupni ponudbi mora zase izpolniti in predložiti obrazec ESPD, obrazec Izjava o udeležbi v lastništvu ponudnika in o povezanih družbah ter obrazec Izjava o odsotnosti osebnih povezav.

Obrazce Ponudba – ponudbeni predračun, Seznam referenčnih del, Menična izjava za dobro izvedbo pogodbenih obveznosti, Podizvajalci, osnutek Pogodbe ter Popis računalniške opreme, ki je predmet vzdrževanja, podpiše in žigosa vodilni partner v skupni ponudbi. Ponudniki morajo v svojem notranjem razmerju pooblastiti vodilnega partnerja za podpis oziroma predložitev vseh dokumentov, navedenih v tem odstavku. Takega pooblastila oziroma pooblastil ni treba predložiti že v ponudbeni dokumentaciji, moral pa ga/jih bo vodilni partner predložiti naknadno, v kolikor bo naročnik to zahteval.

V primeru, da bo skupina ponudnikov izbrana za izvedbo predmetnega naročila, bo naročnik zahteval, da predložijo akt o skupni izvedbi naročila (na primer pogodbo o sodelovanju), v katerem bodo natančno opredeljene naloge, pravice in obveznosti posameznih ponudnikov, način poravnavanja obveznosti s strani naročnika (vsakemu ponudniku posebej ali preko vodilnega partnerja) ter morebitna pooblastila za komunikacijo z naročnikom. V vsakem primeru vsi ponudniki odgovarjajo naročniku neomejeno solidarno.

## Ponudba s podizvajalci

V primeru, da bo ponudnik pri izvedbi naročila sodeloval s podizvajalci, mora v obrazcu ESPD navesti vse podizvajalce. Ponudnik lahko odda v podizvajanje del javnega naročila, vendar ne celotnega naročila. Ponudnik mora v ponudbi predložiti tudi izpolnjen obrazec ESPD za vsakega podizvajalca, s katerim bo sodeloval pri naročilu.

Ponudniku, ki namerava naročilo izvesti s podizvajalci, v ponudbi ni treba predložiti dogovorov oziroma pogodb s podizvajalci, moral pa jih bo predložiti naknadno, v kolikor bo naročnik to zahteval. Enako velja za primer, ko ponudnik uporabi zmogljivosti drugega subjekta skladno z 81. členom ZJN-3.

Pri nobenem od podizvajalcev ne smejo obstajati razlogi za izključitev. Pogoje za priznanje sposobnosti lahko ponudnik oziroma skupina ponudnikov izpolnjuje s podizvajalci (v kolikor se pri posameznem pogoju ne zahteva, da ga izpolnijo vsi partnerji v skupni ponudbi ali vsi gospodarski subjekti v ponudbi). Odsotnost obstoja razlogov za izključitev in obstoj pogojev za priznanje sposobnosti se pri podizvajalcih dokazuje, kot pri ostalih gospodarskih subjektih, skladno s točko 8 te razpisne dokumentacije (»Ugotavljanje sposobnosti«).

V kolikor bodo pri posameznem podizvajalcu obstajali razlogi za izključitev oziroma ne bo izpolnjeval pogojev za sodelovanje iz te razpisne dokumentacije, bo naročnik takega podizvajalca zavrnil in zahteval njegovo zamenjavo (oziroma prevzem dela naročila zavrnjenega podizvajalca s strani ponudnika). Enako velja za druge subjekte, katerih zmogljivosti uporablja ponudnik skladno z 81. členom ZJN-3.

Podizvajalci, ki bodo priglašeni v ponudbi, morajo ustrezno izpolniti, datirati, podpisati in žigosati svoj obrazec ESPD, ponudnik pa mora ta obrazec predložiti v svoji ponudbi za vsak gospodarski subjekt, ki namerava sodelovati pri izpolnitvi javnega naročila in ima skladno z ZJN-3 oziroma prakso Državne revizijske komisije status podizvajalca.

Ponudnik (oziroma skupina ponudnikov), ki namerava oddati del javnega naročila v podizvajanje, mora v ponudbi predložiti izpolnjen, podpisan, datiran in žigosan obrazec »Podizvajalci«, v katerem mora navesti vse podizvajalce, vsak del javnega naročila, ki ga namerava oddati v podizvajanje, ter kontaktne podatke in zakonite zastopnike predlaganih podizvajalcev.

Neposredna plačila podizvajalcem so po ZJN-3 v primeru, ko podizvajalec to zahteva, obvezna. V takem primeru mora ponudnik v ponudbi priložiti izpolnjen, datiran ter s strani podizvajalca podpisan in žigosan obrazec »Izjava podizvajalca o neposrednih plačilih«.

# ZAUPNOST

Gospodarski subjekti, ki se v postopku javnega naročanja seznanijo z zaupnimi podatki oziroma poslovnimi skrivnostmi, so jih dolžni varovati v skladu s predpisi. Podatki, ki jih bo gospodarski subjekt upravičeno označil kot poslovno skrivnost, bodo uporabljeni zgolj za namene postopka javnega naročanja in ne bodo dostopni nikomur zunaj kroga oseb, ki bodo vključene v postopek oddaje javnega naročila. Ti podatki ne bodo objavljeni na odpiranju ponudb, in tudi ne v nadaljevanju postopka.

Kot poslovno skrivnost lahko gospodarski subjekt označi podatke, ki niso splošno znani ali lahko dosegljivi osebam v krogih, ki se običajno ukvarjajo s to vrsto informacij, imajo tržno vrednost in so kot poslovna skrivnost opredeljeni z njegovimi internimi akti. V kolikor bo gospodarski subjekt določene podatke označil kot poslovno skrivnost, si naročnik pridržuje pravico, da ga pozove k predložitvi internega akta (sklepa, pravilnika ali podobnega) o varovanju poslovne skrivnosti, v katerem mora biti opredeljeno, katere podatke je treba varovati kot poslovno skrivnost ter iz kakšnega razloga. Naročnik bo obravnaval kot zaupne tiste podatke v ponudbeni dokumentaciji, ki bodo jasno označeni kot poslovna skrivnost. Če je zaupen samo določen podatek v dokumentu, mora biti tudi to dejstvo jasno označeno.

Pri poslovanju z javnim sektorjem so nekatere informacije javne, zato obstajajo izjeme od varovanja poslovne skrivnosti. Naročnik ne bo varoval zaupnosti podatkov, ki so javni na podlagi ZJN-3 oziroma na drugi pravni podlagi, ne glede na to, ali jih bo gospodarski subjekt označil kot poslovno skrivnost. Na podlagi drugega odstavka 35. člena ZJN-3 so javni podatki specifikacije ponujenega blaga, storitve ali gradnje in količina iz te specifikacije, cena na enoto, vrednost posamezne postavke in skupna vrednost iz ponudbe ter vsi tisti podatki, ki so vplivali na razvrstitev ponudbe v okviru drugih meril. Poslovne skrivnosti ne morejo predstavljati tudi podatki, ki so javni na podlagi drugih predpisov ali prakse pristojnih organov.

Naročnik bo imena ponudnikov in predložene ponudbe varoval kot poslovno skrivnost do roka, določenega za odpiranje ponudb. Vsi dokumenti v zvezi z oddajo javnega naročila so po pravnomočnosti odločitve o oddaji naročila javni, če ne vsebujejo poslovnih skrivnosti, tajnih in osebnih podatkov. Pred tem datumom se določbe zakona, ki ureja dostop do informacij javnega značaja, ne uporabljajo.

# ODSTOP OD ODDAJE JAVNEGA NAROČILA

Naročnik lahko ustavi postopek oddaje javnega naročila, zavrne vse ponudbe ali odstopi od izvedbe javnega naročila.

Naročnik lahko skladno s prvim odstavkom 90. člena ZJN-3 do poteka roka za oddajo ponudb kadar koli ustavi postopek oddaje javnega naročila. Naročnik lahko skladno s petim odstavkom 90. člena ZJN-3 na vseh stopnjah postopka po izteku roka za odpiranje ponudb zavrne vse ponudbe. Naročnik lahko skladno z osmim odstavkom 90. člena ZJN-3 po sprejemu odločitve o oddaji naročila do sklenitve pogodbe odstopi od izvedbe javnega naročila iz razlogov, da predmeta javnega naročila ne potrebuje več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina pogodbe posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila z izbranim ponudnikom nemogoča.

Naročnik v nobenem od navedenih primerov gospodarskim subjektom ne odgovarja za stroške, ki so jih imeli v zvezi s pripravo in oddajo ponudbe ter za kakršne koli druge stroške ali škodo. Naročnik si pridržuje pravico, da poveča ali zmanjša obseg predmeta naročila oziroma ga prilagodi dejanskim potrebam. Naročnik gospodarskim subjektom ne odgovarja za stroške ali škodo, ki bi jo lahko imeli v primeru, da naročnik zmanjša predmet javnega naročila na obseg, ki je manjši od predvidenega.

# POGODBA

Osnutek pogodbe, ki jo bo naročnik sklenil z izbranim ponudnikom, je del te razpisne dokumentacije. Ponudniki morajo osnutek pogodbe **na vsaki strani parafirati.** Zaželeno je, da ponudnik osnutek pogodbe na mestih, kjer je to predvideno, tudi izpolni z manjkajočimi podatki. Ponudnikom v fazi priprave in oddaje ponudbe osnutka pogodbe še ni treba datirati, podpisati in žigosati.

Naročnik bo pogodbo pred sklenitvijo v okviru tretjega odstavka 67. člena ZJN-3 tehnično in vsebinsko smiselno prilagodil glede na to, ali bo izbrani ponudnik predložil skupno ponudbo, prijavil sodelovanje podizvajalcev in podobno, ter jo posredoval izbranemu ponudniku v podpis v roku iz osmega odstavka 90. člena ZJN-3.

Izbrani ponudnik bo moral v roku osmih (8) dni od prejema s strani naročnika podpisane pogodbe podpisati in vrniti pogodbo naročniku. Izjemoma, v primeru nastanka nepredvidljivih in neodvrnljivih objektivnih okoliščin, ki bi onemogočale podpis pogodbe v zgoraj navedenem roku, lahko naročnik pristane tudi na daljši rok za sklenitev pogodbe, ni pa k temu zavezan.

Pogodba je sklenjena z dnem, ko jo podpiše zadnja izmed pogodbenih strank, veljati pa začne, ko izbrani ponudnik naročniku predloži finančno zavarovanje za dobro izvedbo pogodbenih obveznosti.

# PROTIKORUPCIJSKO DOLOČILO

Vsak neupravičen poskus gospodarskega subjekta, da vpliva na obravnavo ponudb s strani naročnika ali odločitev glede oddaje naročila, bo imel za posledico zavrnitev njegove ponudbe. V času trajanja razpisa naročnik in ponudnik ne smeta pričenjati in izvajati dejanj, ki bi v naprej določila izbor določene ponudbe.

Naročnik bo zavrnil tudi ponudbo ponudnika, ki bo poskusil neupravičeno pridobiti zaupne informacije, zaradi katerih bi lahko imel neupravičeno prednost v postopku javnega naročanja, oziroma ponudnika, ki bo predložil zavajajoče informacije, ki bi lahko pomembno vplivale na odločitev o javnem naročilu.

V času od izbire ponudbe do pričetka veljavnosti pogodbe, ponudnik (z izjemo zakonitega uveljavljanja pravnega varstva) ne sme pričenjati dejanj, ki bi lahko povzročila, da pogodba ne bi pričela veljati ali ne bi bila izpolnjena. V primeru ustavitve postopka nobena stran ne sme pričenjati in izvajati postopkov, ki bi otežili razveljavitev ali spremembo odločitve o izbiri izvajalca ali bi vplivali na nepristranskost Državne revizijske komisije.

# POUK O PRAVNEM VARSTVU

Zahteva za pravno varstvo v postopkih javnega naročanja se lahko vloži zoper vsako ravnanje naročnika v postopku javnega naročanja, razen če ZJN-3 ali Zakon o pravnem varstvu v postopkih javnega naročanja (Uradni list RS, št. 43/11, 60/11 - ZTP-D, 63/13, 90/14 - ZDU-1l, 95/14 - ZIPRS1415-C, 96/15 - ZIPRS1617, 80/16 - ZIPRS1718, 60/17, 72/19; ZPVPJN) določa drugače.

Zahtevek za revizijo, ki se nanaša na vsebino objave, povabilo k oddaji ponudbe ali razpisno dokumentacijo, se vloži v desetih delovnih dneh od dneva objave obvestila o naročilu ali prejema povabila k oddaji ponudbe. Zahtevka za revizijo ni dopustno vložiti po roku za prejem ponudb. Kadar naročnik spremeni ali dopolni navedbe v objavi, povabilu k oddaji ponudbe ali v razpisni dokumentaciji, se lahko zahtevek za revizijo, ki se nanaša na spremenjeno, dopolnjeno ali pojasnjeno vsebino objave, povabila ali razpisne dokumentacije ali z njim neposredno povezano navedbo v prvotni objavi, povabilu k oddaji ponudbe ali razpisni dokumentaciji, vloži v desetih delovnih dneh od dneva objave obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbiro najugodnejšega ponudnika.

Vlagatelj vloži zahtevek za revizijo preko portala eRevizija (<https://www.portalerevizija.si/>). Vlagatelj zahtevka za revizijo, ki se nanaša na vsebino objave, povabilo k oddaji ponudbe ali razpisno dokumentacijo, mora pred vložitvijo zahtevka plačati takso v višini 2.000,00 EUR. Vlagatelj mora zahtevku za revizijo priložiti potrdilo o plačilu takse.

Takso za predrevizijski in revizijski postopek mora vlagatelj plačati na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT KODA: BSLJSI2X; IBAN:SI56011001000358802 – taksa za postopek revizije javnega naročanja.

Za plačilo za takse se uporabi referenca po modelu 11. Referenca je sestavljena iz treh podatkov (P1 - P2 - P3). Prvi in drugi del reference, P1 in P2, sta vedno enaka in se ločita z vezajem, pri čemer je vrednost P1: 16110, vrednost P2: 7111290. Zadnji, tretji del reference, P3, predstavlja številko objave obvestila o javnem naročilu na Portalu javnih naročil. Sestavljen je iz 8 cifer, pri čemer je prvih šest cifer namenjenih številki objave obvestila o naročilu, zadnji dve mesti pa sta namenjeni navedbi letnice iz številke objave javnega naročila.

Zdravstveni dom Brežice

Dražen Levojević, direktor

# PONUDBA – PONUDBENI PREDRAČUN

Gospodarski subjekt:

|  |  |
| --- | --- |
| Polni naziv |  |
| Naslov |  |
| Matična številka |  |

V postopku oddaje javnega naročila **Sistemska podpora in vzdrževanje računalniške opreme za obdobje 4 let**, naročnika Zdravstveni dom Brežice, kot ponudnik oziroma vodilni partner v skupini ponudnikov podajamo sledečo ponudbo, skladno z razpisno dokumentacijo javnega naročila in veljavnimi predpisi.

Ponudbena cena za sistemsko podporo in vzdrževanje računalniške opreme znaša:

|  |  |  |  |  |  |
| --- | --- | --- | --- | --- | --- |
| Št. | Vzdrževanje / sistemska podpora | Enota mere | Količina | Cena na EM v EUR | Cena postavke v EUR |
| 1. | 3-urni mesečni preventivni obisk | mesec | 48 |  |  |
| 2. | 8 delovnih ur mesečno za izvajanje vseh vrst vzdrževalnih del in sistemske podpore | mesec | 48 |  |  |

Skupna ponudbena cena za obdobje štirih let znaša:

|  |  |
| --- | --- |
| Skupna ponudbena cena brez DDV: |  |
| DDV \_\_\_\_\_\_ % |  |
| Skupna ponudbena cena z DDV: |  |

Skupna ponudbena cena v EUR z DDV z besedo:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Cene dodatnih storitev in stroškov, ki presegajo okvir mesečnega pavšala (količine vnaprej ni mogoče oceniti, obračun se izvede glede na dejansko potrebovane in izvedene količine), znašajo:

|  |  |  |  |  |  |
| --- | --- | --- | --- | --- | --- |
| Št. | Postavka | Enota mere | Količina | Cena na EM v EUR | Cena postavke v EUR |
| 1. | Storitve servisnega tehnika\* | h | 1 |  |  |
| 2. | Storitve sistemskega tehnika\* | h | 1 |  |  |
| 3. | Storitve sistemskega inženirja (MCP, CNA)\* | h | 1 |  |  |
| 4. | Storitve samostojnega sistemskega inženirja (MCSE, CNE)\* | h | 1 |  |  |
| 5. | Storitve pomoči na daljavo (telefonsko ali oddaljeni dostop)\* | h | 1 |  |  |
| 6. | Potovalna ura\* | h | 1 |  |  |
| 7. | Potni stroški | km | 1 |  |  |

\* Cene delovne ure veljajo za dodatne storitve, opravljene na delovne dneve med 8. in 16. uro. Za storitve, opravljene na delovne dneve med 5. in 8. uro ter med 16. in 22. uro se izvajalcu prizna pribitek 30%. Za storitve, opravljanje na dela proste dneve in med 22. in 5. uro se izvajalcu prizna pribitek 50%.

Ponudba velja do vključno 30.6.2021.

Z oddajo ponudbe potrjujemo, da bomo naročilo izpolnili na način in pod pogoji, kot je navedeno v razpisni dokumentaciji, vključno z osnutkom Pogodbe.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# SEZNAM REFERENČNIH DEL

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila **»Sistemska podpora in vzdrževanje računalniške opreme za obdobje 4 let«** naročnika Zdravstveni dom Brežice, izjavljamo, da smo (oziroma so subjekti, ki nastopajo v naši ponudbi) v zadnjih štirih letih, šteto od dneva objave obvestila o tem naročilu na Portalu javnih naročil, uspešno (to je časovno, količinsko in kakovostno v skladu z naročilom oziroma pogodbo in veljavnimi predpisi) izpolnili vsaj eno naročilo sistemske podpore in vzdrževanja računalniške opreme v vrednosti najmanj 40.000,00 EUR (brez DDV), in sicer:

|  |  |  |  |  |  |
| --- | --- | --- | --- | --- | --- |
| Št. | Imetnik reference (subjekt v ponudbi) | Opis referenčnega posla | Datum začetka in končanja referenčnega posla | Vrednost reference v ref. obdobju (brez DDV) | Referenčni naročnik in kontaktna oseba |
| 1. |  |  |  |  |  |

Ta izjava je dana pod kazensko in materialno odgovornostjo.

*Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# PODIZVAJALCI

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila **»Sistemska podpora in vzdrževanje računalniške opreme za obdobje 4 let«** naročnika Zdravstveni dom Brežice, izjavljamo, da bomo javno naročilo izvedli s sledečimi podizvajalci:

|  |  |  |  |  |
| --- | --- | --- | --- | --- |
| Št. | Naziv in naslov podizvajalca | Del naročila, ki ga prevzame podizvajalec | Kontaktna oseba podizvajalca, telefon, e-mail | Zakoniti zastopniki podizvajalca |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |

*Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA PODIZVAJALCA O NEPOSREDNIH PLAČILIH

Gospodarski subjekt (podizvajalec): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila **»Sistemska podpora in vzdrževanje računalniške opreme za obdobje 4 let«** naročnika Zdravstveni dom Brežice, na podlagi četrte alineje drugega odstavka 94. člena ZJN-3 podajamo zahtevo, da naročnik Zdravstveni dom Brežice, Černelčeva cesta 8, 8250 Brežice namesto ponudnika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ poravnava naše terjatve do ponudnika neposredno nam.

Skladno z drugo alinejo petega odstavka 94. člena ZJN-3 soglašamo, da naročnik namesto ponudnika poravna naše terjatve do ponudnika neposredno nam.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe podizvajalca:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# MENIČNA IZJAVA ZA DOBRO IZVEDBO POGODBENIH OBVEZNOSTI

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila **»Sistemska podpora in vzdrževanje računalniške opreme za obdobje 4 let«** naročnika Zdravstveni dom Brežice, izjavljamo, da pooblaščamo naročnika Zdravstveni dom Brežice, Černelčeva cesta 8, 8250 Brežice, da izpolni v vseh neizpolnjenih delih, vključno s pripisom »brez protesta«, podpisano in žigosano bianko menico za dobro izvedbo pogodbenih obveznosti, ki jo bomo predložili naročniku v primeru sklenitve Pogodbe o sistemski podpori in vzdrževanju računalniške opreme za obdobje 4 let, in sicer do zneska \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR, kar predstavlja 10% pogodbene vrednosti z DDV. Ta menična izjava je veljavna do vključno dneva sklenitve Pogodbe plus 53 mesecev.

Naročnik lahko bianko menico za dobro izvedbo pogodbenih obveznosti izpolni in unovči v primerih, če:

1. izvajalec ne prične izpolnjevati svojih pogodbenih obveznosti v roku in v skladu z določili pogodbe; ali
2. izvajalec preneha izpolnjevati svoje pogodbene obveznosti v skladu z določili pogodbe; ali
3. izvajalec svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve); ali
4. naročnik med izvajanjem storitev ugotovi, da dela dejansko izvaja subjekt, ki ni izvajalec, priglašeni podizvajalec ali partner v skupnem nastopu; ali
5. izvajalec odstopi od pogodbe brez utemeljenega razloga, ki bi izviral iz sfere naročnika; ali
6. naročnik odstopi od pogodbe iz utemeljenega razloga, ki izvira iz sfere izvajalca; ali
7. izvajalec naročniku povzroči škodo, ki je ne povrne v roku 8 dni po pozivu naročnika; ali
8. izvajalec naročniku poda zavajajoče ali lažne izjave, podatke oziroma dokumente; ali
9. izvajalec v roku, ki ga določi naročnik, ne odpravi morebitnih pomanjkljivosti ali napak na izvedenem predmetu naročila; ali
10. izvajalec naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja za dobro izvedbo pogodbenih obveznosti.

S to izjavo tudi pooblaščamo naročnika, da predloži izpolnjeno menico v unovčenje kateri koli izmed poslovnih bank ali drugih oseb, ki v času unovčenja menice vodijo naše transakcijske račune. Hkrati nepreklicno dajemo nalog za plačilo oziroma pooblastilo vsaki poslovni banki oziroma drugi osebi, ki v času unovčenja menice vodi naš transakcijski račun, da izplača menico, predloženo s strani naročnika, iz našega denarnega dobroimetja na transakcijskem računu. V času oddaje ponudbe imamo odprte sledeče transakcijske račune:

* TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_;
* TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_;
* TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_;
* TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_.

Zgornje pooblastilo naročniku ter nalog za plačilo oziroma pooblastilo poslovni banki oziroma drugi osebi, ki vodi naš transakcijski račun, se poleg zgoraj navedenih računov nanaša tudi na transakcijske račune, ki jih odpremo po oddajo ponudbe, ne glede na to, da v predmetni izjavi niso izrecno navedeni. Menični znesek se nakaže na transakcijski račun naročnika, št. SI56 0120 9603 0279 537, odprt pri Banki Slovenije Ljubljana.

*Gospodarski subjekt lahko obrazec po potrebi razširi z navedbami dodatnih TRR računov.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA O UDELEŽBI V LASTNIŠTVU PONUDNIKA IN O POVEZANIH DRUŽBAH

Ponudnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila **»Sistemska podpora in vzdrževanje računalniške opreme za obdobje 4 let«** naročnika Zdravstveni dom Brežice, podajamo sledečo izjavo o udeležbi v lastništvu ponudnika in o povezanih osebah.

V lastništvu zgoraj navedenega ponudnika so udeležene sledeče osebe, kot ustanovitelji, družbeniki, vključno s tihimi družbeniki, delničarji, komanditisti ali drugi lastniki:

|  |  |  |  |
| --- | --- | --- | --- |
| Št. | Ime/Naziv | Naslov | Lastniški delež (%) |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Gospodarski subjekti, za katere se glede na določbe zakona, ki ureja gospodarske družbe, šteje, da so s ponudnikom povezane družbe, so (op. v primeru odsotnosti povezanih družb tabele ni treba izpolniti):

|  |  |  |  |
| --- | --- | --- | --- |
| Št. | Naziv | Naslov | Matična št. |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Ta izjava je dana pod kazensko in materialno odgovornostjo. Predložitev lažne izjave oziroma navedba neresničnih podatkov ima za posledico ničnost pogodbe.

*Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA O ODSOTNOSTI OSEBNIH POVEZAV

Ime in priimek (odgovorna oseba ponudnika): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov stalnega bivališča: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

EMŠO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

v postopku oddaje javnega naročila »Sistemska podpora in vzdrževanje računalniške opreme za obdobje 4 let«, naročnika Zdravstveni dom Brežice, kot gospodarski subjekt (s.p.) ali odgovorna oseba gospodarskega subjekta:

Naziv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poslovni naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

izjavljam, da navedeni gospodarski subjekt ni/nisem povezan s funkcionarjem naročnika in po mojem vedenju ni/nisem povezan z družinskim članom funkcionarja naročnika na način, da bi bil funkcionar naročnika ali družinski član funkcionarja naročnika v gospodarskem subjektu:

udeležen kot poslovodja, član poslovodstva ali zakoniti zastopnik ali

* neposredno ali prek drugih pravnih oseb v več kot pet odstotnem deležu udeležen pri ustanoviteljskih pravicah, upravljanju ali kapitalu.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# POGODBA O SISTEMSKI PODPORI IN VZDRŽEVANJU RAČUNALNIŠKE OPREME ZA OBDOBJE 4 LET

ki jo sklepata:

**NAROČNIK:** **Zdravstveni dom Brežice**, Černelčeva cesta 8, 8250 Brežice

ki ga zastopa direktor Dražen Levojević

Matična številka: 5056268000

ID številka za DDV: SI69835853

in

**IZVAJALEC:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID številka za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TRR: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. **člen**

**(uvodne določbe)**

Pogodbeni stranki uvodoma ugotavljata, da:

* je naročnik izvedel postopek oddaje javnega naročila »Sistemska podpora in vzdrževanje računalniške opreme za obdobje 4 let«, št. objave na Portalu javnih naročil: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* je bila druga stranka te pogodbe (izvajalec) izbrana kot ponudnik, ki je oddal najugodnejšo dopustno ponudbo, odločitev o oddaji naročila pa je postala pravnomočna;
* sta ponudba izvajalca z vsemi prilogami in razpisna dokumentacija za navedeno javno naročilo sestavni del te pogodbe in izvajalca zavezujeta v celoti ter enako, kot ta pogodba. V primeru nezdružljivosti med določili pogodbe in ponudbe izvajalca oziroma razpisne dokumentacije, veljajo določila pogodbe.
  1. **člen**

**(predmet pogodbe)**

S to pogodbo naročnik oddaja, izvajalec pa prevzema v izvedbo storitve sistemske podpore in vzdrževanja računalniške opreme za obdobje 4 let. Storitve se izvajajo na lokaciji naročnika, na naslovu: Černelčeva cesta 8, 8250 Brežice, oziroma, če je smiselno in mogoče, preko oddaljene pomoči oziroma svetovanja. Predmet pogodbe obsega tudi izvajanje dodatnih storitev, v količinah in pod pogojem, da jih bo naročnik dejansko potreboval.

Predmet pogodbe je vzdrževanje sledeče računalniške opreme naročnika:

* mrežni strežniki,
* mrežna komunikacijska oprema,
* osebni računalniki,
* prenosni računalniki,
* tiskalniki,
* ostalo iz seznama opreme.

Podroben seznam računalniške opreme, ki je predmet pogodbe, je vsebovan v obrazcu Popis računalniške opreme, ki je predmet vzdrževanja, ki je priloga in sestavni del te pogodbe. Seznam opreme se lahko spremeni glede na naročnikove potrebe, tako da se iz seznama črta oprema, ki je naročnik več ne uporablja, oziroma doda oprema, ki jo naročnik na novo pridobi.

Predmet pogodbe je sistemska podpora za sledečo programsko opremo naročnika:

* MS WIN 20XX, DNS, WINS, DHCP, Hyper V, MS Exchange Server, SQL, TS.

Izvajalec mora pogodbo izpolniti v celoti, kakovostno in pravočasno, v skladu z veljavnimi predpisi, normativi, standardi in pravili stroke ter v skladu s standardom dobrega strokovnjaka.

Izvajalec izjavlja, da mu je poznan predmet pogodbe in vsa spremljajoča tveganja v zvezi z njegovo izvedbo, da je seznanjen z razpisnimi zahtevami oziroma z vso prejeto dokumentacijo, ter so mu jasni in razumljivi pogoji in okoliščine za pravilno izvedbo storitev.

Naročnik si pridržuje pravico, da zmanjša obseg predmeta pogodbe.

* 1. **člen**

**(popravila opreme in intervencije)**

Izvajalec zagotavlja naročniku popravila računalniške opreme, katere vzdrževanje je predmet te pogodbe. Izvajalec mora po prejemu obvestila naročnika (telefonski poziv, elektronsko sporočilo ali fax), v odzivnem času, določenem v 8. členu pogodbe, na najprimernejši način pristopiti k odpravi okvare na računalniški opremi naročnika.

Izvajalec mora v okviru predmeta pogodbe in brez dodatnih stroškov za naročnika zagotavljati tudi dežurno službo, in sicer vsak dan med 7. in 20. uro. Dežurna služba izvajalca je namenjena za svetovanje in pomoč v zvezi z računalniško opremo (podpora uporabnikom) ter za prijavo in odpravo napak oziroma okvar in intervencije na kritični opremi naročnika. Dela za popravila kritične in nekritične opreme morajo potekati kontinuirano do odprave napake, pri čemer mora biti napaka odpravljena glede na vrsto opreme v roku, določenem v 8. členu pogodbe.

* 1. **člen**

**(sistemska podpora in intervencije)**

Izvajalec zagotavlja naročniku sistemsko podporo za sistemsko programsko opremo, ki je predmet te pogodbe, in sicer v odzivnih časih in rokih izvedbe, opredeljenih v 8. členu pogodbe. Sistemska podpora se praviloma izvaja po telefonu (podpora uporabnikom), po potrebi in ob zagotovitvi tehničnih pogojev s strani naročnika pa se izvajalec vključi v računalniški sistem naročnika preko oddaljenega dostopa in opravi diagnostiko, potrebne sistemske nastavitve in odpravo napak. Če posredovanje na daljavo ni uspešno oziroma ni mogoče, izvede izvajalec sistemsko intervencijo na lokaciji naročnika.

Naročnik in izvajalec se lahko dogovorita, da opravlja izvajalec podporo tudi za sistemsko in aplikativno programsko opremo, ki ni opredeljena v tej pogodbi, ter popravila strojne opreme, ki ni predmet te pogodbe. Termine izvedbe tovrstnih storitev pogodbeni stranki usklajujeta in določata sproti po dogovoru. V kolikor mesečna kvota ur še ni zapolnjena, se tovrstne storitve štejejo v to kvoto, sicer pa se obravnavajo kot dodatne storitve po tej pogodbi.

V odvisnosti od narave težave ter stopnje prioritete izvajalec vključi v sistemsko podporo oziroma intervencije ustrezno kvalificirane kadre, po potrebi pa je dolžan težavo eskalirati do proizvajalca oziroma pooblaščenega centra za podporo. V ta namen je dolžan izvajalec zagotavljati strokovnjake z ustreznimi izkušnjami, znanjem in kvalifikacijami.

* 1. **člen**

**(preventivno vzdrževanje in svetovanje)**

Za izvajanje rednih vzdrževalnih del in preventivnega vzdrževanja s svetovanjem izvajalec izvaja redne 3-urne mesečne obiske, vključene v ceno pavšala, v terminu, ki ga dogovorita pogodbeni stranki. Posamezni termini se lahko po dogovoru strank tudi spremenijo. Pri vsakokratnem tovrstnem mesečnem obisku izvajalec preveri pravilnost delovanja posameznih kritičnih delov sistema, naročnik preda izvajalcu informacije o težavah delovanja informacijskega sistema oziroma računalniške opreme, po potrebi se tudi odpravijo napake ali težave, oprema preda v popravilo ter vzpostavi nadomestna oprema.

Na zahtevo naročnika bo izvajalec opravljal tudi preventivno vzdrževanje strojne opreme in preventivno vzdrževanje sistemske programske opreme. V preventivno vzdrževanje strojne opreme je lahko glede na posamezno naročilo vključen temeljit pregled in čiščenje opreme, pomoč oziroma svetovanje (telefonsko, po elektronski pošti ali na lokaciji naročnika) v zvezi z uporabo opreme ter druge aktivnosti po naročilu naročnika. Preventivno vzdrževanje sistemske programske opreme lahko obsega redne preglede naročnikovega sistema, namestitve programske opreme, testiranje, optimiziranje, nastavitve sistemskih parametrov in namestitev potrebnih popravkov, posodobitev ter druge aktivnosti po naročilu naročnika. V obseg preventivnega vzdrževanja spada tudi svetovanje ter podajanje predlogov za podporo varnega in optimalnega delovanja naročnikovega sistema in računalniške opreme.

Vse storitve preventivnega vzdrževanja in svetovanja, razen mesečnega 3-urnega preventivnega obiska iz prvega odstavka tega člena, se izvajajo na podlagi posameznega naročila oziroma poziva za pomoč naročnika.

* 1. **člen**

**(pogodbena vrednost)**

Cena za storitve, ki so predmet te pogodbe, znaša:

|  |  |  |  |  |  |
| --- | --- | --- | --- | --- | --- |
| Št. | Vzdrževanje / sistemska podpora | Enota mere | Količina | Cena na EM v EUR | Cena postavke v EUR |
| 1. | 3-urni mesečni preventivni obisk | mesec | 48 |  |  |
| 2. | 8 delovnih ur mesečno za izvajanje vseh vrst vzdrževalnih del in sistemske podpore | mesec | 48 |  |  |

Skupna pogodbena cena za zgoraj navedene storitve, za obdobje štirih let znaša:

|  |  |
| --- | --- |
| Skupna pogodbena cena v EUR brez DDV |  |
| DDV \_\_\_\_\_\_ % |  |
| Skupna pogodbena cena v EUR z DDV |  |

Skupna pogodbena cena v EUR z DDV z besedo:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pogodbeni stranki se izrecno dogovorita, da so zgoraj navedene količine okvirne ter da se količina storitev prilagaja glede na potrebe naročnika. Naročnik se v nobenem primeru ne zavezuje naročiti ocenjenih pogodbenih količin in ni odškodninsko ali kakorkoli drugače odgovoren zaradi morebitnega nedoseganja okvirne pogodbene vrednosti, kot posledice manjših potreb naročnika od okvirno predvidenih.

Vse storitve, opredeljene v 3., 4., in 5. členu pogodbe, se obračunajo oziroma so zajete v okviru mesečnega pavšala iz zgornje tabele, ne glede na to, ali gre za oddaljeno pomoč ali za pomoč na lokaciji naročnika. Obračunska enota je začetih 15 minut dela. Mesečna kvota storitev, zajetih v mesečnem pavšalu vzdrževanja oziroma sistemske podpore, je 3 delovne ure za redni preventivni obisk pri naročniku plus 8 delovnih ur za ostale storitve. V mesečni pavšal so vključeni vsi potni stroški, potovalne ure pa se pri storitvah iz mesečnega pavšala ne obračunajo oziroma se ne odbijejo od količine delovnih ur v pavšalu, v okviru rednega preventivnega obiska plus dveh dodatnih mesečnih obiskov na lokaciji naročnika. Morebitne neizkoriščene ure se lahko prenašajo v naslednje mesece, do izteka koledarskega leta. Storitve, ki presegajo navedeno kvoto delovnih ur, se obračunajo kot dodatne storitve.

Cene dodatnih storitev in stroškov, ki presegajo okvir mesečnega pavšala (količine vnaprej ni mogoče oceniti, obračun se izvede glede na dejansko potrebovane in izvedene količine), znašajo:

|  |  |  |  |  |  |
| --- | --- | --- | --- | --- | --- |
| Št. | Postavka | Enota mere | Količina | Cena na EM v EUR | Cena postavke v EUR |
| 1. | Storitve servisnega tehnika | h | 1 |  |  |
| 2. | Storitve sistemskega tehnika | h | 1 |  |  |
| 3. | Storitve sistemskega inženirja (MCP, CNA) | h | 1 |  |  |
| 4. | Storitve samostojnega sistemskega inženirja (MCSE, CNE) | h | 1 |  |  |
| 5. | Storitve pomoči na daljavo (telefonsko ali oddaljeni dostop) | h | 1 |  |  |
| 6. | Potovalna ura | h | 1 |  |  |
| 7. | Potni stroški | km | 1 |  |  |

Ocenjena vrednost dodatnih storitev po tej pogodbi je 40.000,00 EUR brez DDV.

Cene delovnih ur iz zgornje tabele veljajo za dodatne oziroma izredne storitve, opravljene na delovne dneve med 8. in 16. uro. Za storitve, opravljene na delovne dneve med 5. in 8. uro ter med 16. in 22. uro se izvajalcu prizna pribitek 30%. Za storitve, opravljanje na dela proste dneve in med 22. in 5. uro se izvajalcu prizna pribitek 50%.

Kadar lahko izvajalec odpravi napako oziroma prevzame okvarjeno opremo na rednem obhodu, ali v okviru dveh dodatnih obiskov v mesečnem pavšalu, se potni stroški in potovalne ure ne zaračunajo.

Cene na enoto mere (rednih in dodatnih storitev) so fiksne in nespremenljive ves čas veljavnosti pogodbe.

Pogodbena cena zajema vse popuste in stroške (stroške potrošnega materiala, potrebovanih strojev in opreme, zavarovanj, pridobitve listin in dokumentacije, dobave blaga, špediterske, prevozne, carinske, organizacijske, manipulativne ter vse morebitne druge stroške, ki so neposredno ali posredno povezani z izpolnitvijo pogodbe). Naročnik izvajalcu ne bo priznal nobenih stroškov, ki niso zajeti v pogodbeni ceni.

Stroške rezervnih delov opreme izvajalec zaračuna naročniku po ceni, po kateri jih nabavi od proizvajalca oziroma dobavitelja, glede na dejansko porabljene količine. Izvajalec mora pred zamenjavo posameznega dela opreme o morebitnih stroških seznaniti naročnika in pridobiti njegovo potrditev. Izvajalec mora na zahtevo naročnika predložiti račun za rezervni del, iz katerega je razvidna nabavna cena zamenjanega rezervnega dela.

V kolikor pride po sklenitvi pogodbe do spremembe veljavne zakonodaje, ki vpliva na izvajanje predmeta pogodbe, izvajalec ni upravičen do zvišanja pogodbene cene, temveč mora svoje obveznosti izpolniti po pogodbenimi ceni, skladno z veljavnimi predpisi. Izjema je morebitna sprememba zakona, ki ureja davek na dodano vrednost.

* 1. **člen**

**(način obračunavanja in plačila)**

Opravljene storitve po tej pogodbi izvajalec obračuna naročniku z izstavitvijo računov, ki jih naročniku dostavi v elektronski obliki (e-račun).

Naročnik bo poravnaval svoje obveznosti do izvajalca po tej pogodbi na podlagi pravilno izstavljenih računov enkrat mesečno za storitve, opravljene v preteklem mesecu. Izvajalec izstavi račun na podlagi pavšala oziroma dejansko realiziranih količin in cen na enoto mere po pogodbi. Izvajalec izstavi naročniku račun do 8. dne v mesecu za pretekli mesec.

Naročnik plača nesporni del pravilno izstavljenega računa v roku 30 dni od dneva njegovega prejema, v kolikor veljavni predpisi ne določajo drugače (pri tem stranki ugotavljata, da v času sklenitve te pogodbe, do predvidoma 31.12.2021, velja za naročnika skladno z 19. členom Zakona o začasnih ukrepih za omilitev in odpravo posledic COVID-19 plačilni rok 60 dni). Če zadnji dan roka za plačilo sovpada z dnem, ko se po zakonu ne dela, se kot zadnji dan roka šteje naslednji delavnik. Kot dan plačila oziroma izpolnitve naročnikove obveznosti do izvajalca se šteje dan, ko naročnik poda nalog za plačilo organizaciji, pri kateri ima svoj transakcijski račun.

Če naročnik zapadlega zneska po potrjenem računu ne plača pravočasno, je izvajalec upravičen do zakonskih zamudnih obresti.

* 1. **člen**

**(rok izpolnitve)**

Izvajalec se obvezuje, da bo z izpolnjevanjem pogodbe pričel na dan, ki ga določi naročnik, kar bo najkasneje v roku štirih mesecev po sklenitvi pogodbe. Izvajalec bo vse storitve izvajal redno in kontinuirano, skladno s potrebami naročnika in brez zamud. Storitve po tej pogodbi se izvajajo za obdobje 48 mesecev, šteto od dneva njihovega dejanskega pričetka izvajanja skladno s tem odstavkom.

V okviru odpravljanja napak oziroma okvar na računalniški opremi je kritična sledeča oprema:

* mrežni strežniki,
* mrežna komunikacijska oprema.

V okviru izvajanja sistemske podpore je kritična takšna napaka, zaradi katere je onemogočeno izvajanje ključnih aktivnosti naročnika. Nekritična pa je takšna napaka, zaradi katere je onemogočeno izvajanje ne-ključnih aktivnosti naročnika ali oteženo izvajanje ključnih aktivnosti naročnika. Kritičnost napake opredeli naročnik.

Izvajalec mora pričeti odpravljati prijavljeno napako takoj, ko je to mogoče, najkasneje pa v sledečih odzivnih časih. Odzivni čas za pričetek odpravljanja napake je en delovni dan za nekritično opremo oziroma nekritično napako in 2 delovni uri za kritično opremo oziroma kritično napako (pri čemer mora izvajalec za nekritično opremo/napako zagotavljati delovni čas vsak delovni dan med 8h in 16h, za kritično opremo/napako pa se kot delovne ure štejejo ure med 7h in 20h vsak dan).

Izvajalec mora prijavljeno napako odpraviti takoj, ko je to mogoče, najkasneje pa v sledečih rokih:

* v primeru kritične opreme/napake v roku enega delovnega dne od prijave napake;
* v primeru nekritične opreme/napake v roku treh delovnih dni od prijave napake;
* v posameznih primerih okvar, zlasti na kritični opremi, katere popravilo bi lahko trajalo dlje časa, se lahko stranki dogovorita, da izvajalec do odprave napake namesti začasno enakovredno nadomestno opremo. V takem primeru se rok za odpravo napake podaljša skladno z dogovorom pogodbenih strank;
* v primeru, ko je potrebna zamenjava rezervnih delov na nekritični opremi, se rok za odpravo napake podaljša za čas dobave rezervnega dela. Rezervne dele za kritično opremo mora imeti izvajalec na zalogi.

Rok za izvedbo aktivnosti posameznega vzdrževanja, odprave napake oziroma podpore prične teči s pisnim obvestilom (e-pošta ali fax) ali telefonskim naročilom s strani naročnika.

Pogodbeni stranki ugotavljata, da je ta pogodba sklenjena v okoliščinah širjenja virusa SARS-CoV-2, skladno s čimer kakršni koli razlogi, ki bi izhajali iz navedene okoliščine, niso nepredvidljivi, in ne morejo predstavljati utemeljenega razloga za neizpolnitev oziroma nepravočasno izpolnitev pogodbenih obveznosti.

* 1. **člen**

**(obveznosti izvajalca)**

Obveznosti izvajalca po tej pogodbi so:

* + imeti zaradi zagotavljanja neprekinjenega delovanja naročnikove kritične opreme na zalogi ustrezno količino rezervnih delov in nadomestne opreme za opremo naročnika;
  + svoje obveznosti izpolniti vestno, pošteno in kakovostno, brez napak in zamud, skladno z določili pogodbe ter v skladu z veljavnimi predpisi, normativi, standardom dobrega strokovnjaka ter pravili stroke;
  + zagotoviti vse tehnične, materialne in kadrovske vire, ki so potrebni za izpolnitev pogodbe;
  + sodelovati z naročnikom ter po potrebi s tretjimi osebami s ciljem, da prevzete obveznosti izpolni kakovostno, pravočasno in brez napak;
  + varovati interese naročnika, ga sproti obveščati o vseh okoliščinah, ki bi lahko vplivale na izpolnitev pogodbenih obveznosti, ter mu na zahtevo dajati pojasnila glede izpolnjevanja pogodbe;
  + voditi ažurne evidence o vzdrževanju računalniške opreme in izvajanju sistemske podpore;
  + po vsaki opravljeni storitvi podati poročilo oziroma enakovreden dokument, iz katerega bo razvidno, kateri deli opreme so bili pregledani, testirani, popravljeni oziroma zamenjani;
  + ob prisotnosti v prostorih naročnika spoštovati vse ukrepe veljavnih predpisov in ukrepe naročnika za preprečevanje oziroma zamejitev širjenja nalezljivih bolezni.
  1. **člen**

**(obveznosti naročnika)**

Obveznosti naročnika po tej pogodbi so:

* + izvajalcu podati pojasnila in informacije, s katerimi razpolaga in so potrebne za uspešno izpolnitev pogodbe;
  + pravočasno obveščati izvajalca o vseh spremembah in novo nastalih okoliščinah, ki bi lahko imele vpliv na izpolnitev njegovih obveznosti;
  + tolmačiti izvajalcu vse morebitne nejasnosti v obsegu in vsebini pogodbenih del;
  + pooblaščenim osebam izvajalca omogočiti nemoten dostop do opreme, ki je predmet vzdrževanja, po potrebi tudi zunaj rednega delovnega časa, ter izvajalcu omogočiti izvedbo aktivnosti, ki so potrebne oziroma zahtevane po tej pogodbi;
  + ob prijavi napake izvajalcu sporočiti opis okvare, tip in serijsko številko opreme, ter sodelovati z izvajalcem tako, da lahko izvajalec reši oziroma čim natančneje lokalizira problem na daljavo (telefon, oddaljen dostop);
  + upoštevati navodila proizvajalca in izvajalca za obratovanje in uporabo opreme;
  + po vsakokratni opravljani storitvi podpisati poročilo oziroma enakovreden dokument o opravljeni storitvi;
  + izvajalcu plačati izpolnitev njegovih obveznosti skladno s to pogodbo.
  1. **člen**

**(podizvajalci)**

Izvajalec bo to pogodbo izpolnil s sledečimi podizvajalci, navedenimi v obrazcu »Podizvajalci«, ki je priloga te pogodbe (*po potrebi se doda dodatne alineje*):

* + \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

V primeru, da je kateri od podizvajalcev zahteval neposredna plačila, izvajalec pooblašča naročnika, da na podlagi potrjenih računov oziroma situacij s strani izvajalca neposredno plačuje podizvajalcu. Izvajalec mora svojemu računu oziroma situaciji priložiti račun oziroma situacijo podizvajalca, ki ga je predhodno potrdil, ter natančno specifikacijo prejemnikov plačil.

Če podizvajalec neposrednega plačila ni zahteval, bo naročnik od izvajalca zahteval, da mu najpozneje v 60 dneh od plačila končnega računa oziroma situacije pošlje svojo pisno izjavo in pisno izjavo podizvajalca, da je podizvajalec prejel plačilo za izpolnitev svojih obveznosti, neposredno povezanih s predmetom te pogodbe.

Izvajalec mora med izvajanjem pogodbe naročnika obvestiti o morebitnih spremembah informacij o podizvajalcih in mu poslati informacije o novih podizvajalcih, ki jih namerava naknadno vključiti v izvajanje pogodbe, in sicer najkasneje v petih dneh po spremembi (tj. v petih dneh po sklenitvi pogodbe s podizvajalcem, a pred pričetkom izvajanja del s strani podizvajalca).

Vsak podizvajalec, ki bo nominiran naknadno, po sklenitvi te pogodbe, mora izkazovati odsotnost obstoja razlogov za izključitev. V primeru nominacije novega podizvajalca namesto prejšnjega, mora novi podizvajalec izkazovati tudi izpolnjevanje tistih pogojev za priznanje sposobnosti, ki jih je izvajalec izpolnjeval s prejšnjim podizvajalcem. Izvajalec mora za podizvajalce, ki jih namerava v izpolnitev javnega naročila vključiti po sklenitvi pogodbe, predložiti dokazila o neobstoju razlogov za izključitev ob predlogu za nominacijo, pred pričetkom izvajanja dobav oziroma storitev s strani novega podizvajalca. Noben naknadno angažiran podizvajalec, ki ni bil priglašen že ob oddaji ponudbe, ne sme pričeti z izvedbo del, dokler naročnik ne odobri njegovega angažiranja. Naročnik bo podizvajalca potrdil, ko bo preveril izpolnjevanje neobstoja vseh razlogov za izključitev in, v kolikor bo to primerno, pogojev, ki veljajo za podizvajalca.

Izvajalec mora za novo angažirane podizvajalce predložiti obrazec ESPD, obrazec »Podizvajalci« ter, v kolikor je relevantno, obrazec »Izjava podizvajalca o neposrednih plačilih« in obrazec »Seznam referenčnih del«. Zaradi hitrejše obravnave predloga za nominacijo podizvajalca lahko izvajalec poleg navedenih obrazcev predloži tudi dokazila o neobstoju razlogov za izključitev ter, če je relevantno, o izpolnjevanju pogojev.

Naročnik bo zavrnil naknadno nominiranega podizvajalca:

* če zanj obstajajo razlogi za izključitev, kot so navedeni v točki 8.2 razpisne dokumentacije za predmetno javno naročilo, skladno s katero je bila sklenjena ta pogodba, ter zahteval zamenjavo predlaganega podizvajalca (oziroma prevzem dela naročila zavrnjenega podizvajalca s strani izvajalca),
* če bi to lahko vplivalo na nemoteno izvajanje ali dokončanje del,
* če novi podizvajalec ne izpolnjuje pogojev za oddajo javnega naročila vsaj v enaki meri, kot jih je izpolnjeval podizvajalec, namesto katerega želi izvajalec nominirati novega podizvajalca.

Če naročnik ugotovi, da dela izvaja podizvajalec, ki ga izvajalec ni nominiral v svoji ponudbi in za njegovo nominacijo tudi ni pridobil naknadnega soglasja naročnika, ima naročnik pravico odstopiti od te pogodbe. Naročnik si pridržuje pravico, da med izvajanjem pogodbe kadarkoli preveri, delavci katerega gospodarskega subjekta izpolnjujejo predmet naročila.

Izvajalec v razmerju do naročnika v celoti odgovarja za izvedbo naročila, tudi če naročilo izvede s podizvajalci.

* 1. **člen**

**(zavarovanje za dobro izvedbo pogodbenih obveznosti)**

Izvajalec mora skupaj s podpisom te pogodbe naročniku predložiti originalno podpisano in žigosano bianko menico za dobro izvedbo pogodbenih obveznosti, v papirni obliki. Pogodbeni stranki ugotavljata, da je izvajalec naročniku že predložil menično izjavo za dobro izvedbo pogodbenih obveznosti, z veljavnostjo do vključno dneva sklenitve te pogodbe plus 53 mesecev, s katero je naročnika za primer izpolnitve katere od spodaj navedenih okoliščin pooblastil za izpolnitev bianko menice do višine 10% od skupne vrednosti pogodbe z DDV.

Če se med trajanjem pogodbe skladno s 95. členom ZJN-3 spremeni rok veljavnosti pogodbe ali vrednost predmeta naročila, mora izvajalec temu ustrezno spremeniti, podaljšati oziroma nadomestiti zavarovanje za dobro izvedbo pogodbenih obveznosti. V primeru, ko naročnik unovči bianko menico, mu mora izvajalec brez nepotrebnega odlašanja predložiti novo bianko menico v nadaljnje zavarovanje dobre izvedbe pogodbenih obveznosti.

Finančno zavarovanje za dobro izvedbo pogodbenih obveznosti lahko naročnik unovči, če:

* izvajalec ne prične izpolnjevati svojih pogodbenih obveznosti v roku in v skladu z določili pogodbe,
* izvajalec preneha izpolnjevati svoje pogodbene obveznosti v skladu z določili pogodbe,
* izvajalec svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* naročnik med izvajanjem storitev ugotovi, da dela dejansko izvaja subjekt, ki ni izvajalec, priglašeni podizvajalec ali partner v skupnem nastopu,
* izvajalec naročniku povzroči škodo, ki je ne povrne v roku 8 dni po pozivu naročnika,
* izvajalec naročniku poda zavajajoče ali lažne izjave, podatke oziroma dokumente,
* izvajalec v roku, ki ga določi naročnik, ne odpravi morebitnih pomanjkljivosti ali napak na izvedenem predmetu naročila,
* izvajalec naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja za dobro izvedbo pogodbenih obveznosti.

Finančno zavarovanje za dobro izvedbo pogodbenih obveznosti lahko naročnik unovči tudi, če naročnik odstopi od pogodbe iz drugega utemeljenega razloga, ki izvira iz sfere izvajalca ali, če izvajalec odstopi od pogodbe brez utemeljenega razloga, ki bi izviral iz sfere naročnika.

* 1. **člen**

**(garancija)**

Izvajalec nudi garancijo za zamenjane rezervne dele, ki ne sme biti krajša, kot jo zanje daje proizvajalec rezervnih delov, za opravljeno delo pa 6 mesecev. V času garancije je izvajalec dolžan brezplačno popraviti oziroma zamenjati rezervni del, ki se je po menjavi pokvaril brez krivde naročnika oziroma odpraviti napake, ki so posledica neustrezno opravljenega servisnega oziroma vzdrževalnega posega ali sistemske podpore.

Izvajalec mora reklamacijo za kritično opremo rešiti najkasneje v roku enega delovnega dne od njenega prejema, za ostalo opremo pa v roku treh delovnih dni od njenega prejema. V kolikor izvajalec napake v tem roku ne more odpraviti, je o tem dolžan obvestiti naročnika, pri čemer lahko stranki dogovorita drugačen čas za odpravo napake (ni pa naročnik k temu zavezan).

V kolikor izvajalec napake ne odpravi v roku iz prejšnjega odstavka ter se z naročnikom ne dogovori o podaljšanju navedenega roka, ima naročnik pravico predati opremo v popravilo za odpravo napake drugemu serviserju na stroške izvajalca.

Če je bil katerikoli del predmeta pogodbe poškodovan zaradi neustreznega popravila oziroma sistemske podpore, mora izvajalec napako popraviti oziroma poškodovani del zamenjati z novim na lastne stroške, če popravilo poškodovanega ni možno. V vsakem primeru je izvajalec dolžan naročniku povrniti vso nastalo škodo.

* 1. **člen**

**(predstavnika pogodbenih strank)**

Pogodbeni stranki imenujeta svoje predstavnike z namenom zagotoviti jasne in dostopne kanale komunikacije, sodelovanja, dajanja informacij in tekočega usklajevanja pri izvrševanju pogodbe.

Odgovorni predstavnik naročnika po tej pogodbi je Karmen BUKOVINSKI, finančno računovodski delavec V.

Odgovorni predstavnik izvajalca po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pogodbeni stranki zagotovita, da sta njuna predstavnika pooblaščena, da zanju podajata izjave volje v zvezi z izvrševanjem te pogodbe. V kolikor glede določenega vprašanja predstavnik stranke ni pooblaščen za dajanje izjav volje, mora to vnaprej posebej sporočiti nasprotni stranki. Morebitno zamenjavo odgovornega predstavnika lahko pogodbena stranka opravi samo s pisnim sporočilom nasprotni stranki.

* 1. **člen**

**(odstop od pogodbe)**

Naročnik lahko odstopi od te pogodbe z odpovednim rokom 8 dni v primerih, opredeljenih v tretjem odstavku 12. člena pogodbe ali če pride izvajalec ali njegov podizvajalec v katerega od položajev, opisanih v tretji alineji četrtega odstavka 67. člena ZJN-3 (socialna klavzula, podrobneje opisana v nadaljevanju pogodbe) ali če izvajalec drugače huje krši določila te pogodbe.

Izvajalec lahko odstopi od te pogodbe z odpovednim rokom 8 dni v primeru, da je zaradi neustrezne, izrabljene, zastarele, nekompatibilne opreme ali zaradi neustreznih tehničnih rešitev onemogočeno zagotavljanje integritete informacijskega sistema in podatkov naročnika. Izvajalec lahko odstopi od pogodbe iz tega razloga po predhodni podaji pisnega predloga ustrezne rešitve naročniku, ki ga naročnik ne upošteva.

* 1. **člen**

**(pogodbena kazen)**

Če izvajalec zamuja z izpolnitvijo posamezne pogodbene obveznosti iz razloga, ki ne izvira iz sfere naročnika, mu lahko naročnik zaračuna pogodbeno kazen v višini 3 promile (3 ‰) celotne pogodbene vrednosti (brez DDV), za vsak dan zamude, vendar ne več, kot 10% celotne pogodbene vrednosti (brez DDV).

Če izvajalec svojih obveznosti po tej pogodbi ne izpolni (pri čemer ne gre za izpolnitev z zamudo) ali jih izpolni z napako, ki je na poziv naročnika ne odpravi v celoti v postavljenem roku, mu lahko naročnik zaračuna pogodbeno kazen v višini 10% celotne pogodbene vrednosti (brez DDV).

Obveznost plačila pogodbene kazni ni pogojena z nastankom škode naročniku. V kolikor nastane naročniku škoda, lahko naročnik njeno povrnitev uveljavlja po splošnih pravilih odškodninske odgovornosti.

Naročnik iz naslova pogodbene kazni izstavi izvajalcu račun, ki ga mora izvajalec plačati v roku 8 (osmih) dni od prejema. Izvajalec se strinja, da lahko naročnik terjatev iz naslova zaračunane pogodbe kazni pobota z morebitnimi finančnimi obveznostmi naročnika do izvajalca po tej pogodbi.

* 1. **člen**

**(socialna klavzula)**

Ta pogodba preneha veljati, če se naročnik seznani z dejstvom, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca ali njegovega podizvajalca, ali če se naročnik seznani z dejstvom, da je pristojni državni organ pri izvajalcu ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo. V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, pri čemer bo naročnik nov postopek oddaje javnega naročila začel nemudoma, vendar najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

* 1. **člen**

**(protikorupcijska klavzula)**

Pogodba, pri kateri kdo v imenu ali na račun izvajalca, predstavniku ali posredniku naročnika obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, izvajalcu ali njegovemu predstavniku, zastopniku ali posredniku, je nična.

* 1. **člen**

**(varstvo podatkov)**

Pogodbeni stranki se zavezujeta, da bosta morebitne osebne podatke, ki bi se nahajali na aparatih v času vzdrževanja, varovali in obdelovali v skladu z določili Zakona o varstvu osebnih podatkov (Uradni list RS, št. 94/2007) in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016), v zvezi s čimer bosta stranki po potrebi sklenili posebno pogodbo o obdelavi osebnih podatkov.

* 1. **člen**

**(varstvo poslovne skrivnosti)**

Pogodbeni stranki sta sporazumni, da vsi podatki, do katerih bi prišli z izvrševanjem oziroma v zvezi z izvrševanjem te pogodbe, ter niso javni skladno z veljavnimi predpisi, predstavljajo poslovno skrivnost. Stranki se zavezujeta, da bosta vse take podatke skrbno varovali in jih uporabljali izključno za namen izpolnjevanja te pogodbe.

Pogodbeni stranki se zavezujeta, da ne bosta brez izrecne pisne privolitve razkrivali poslovnih skrivnosti oziroma zaupnih informacij nasprotne stranke, s katerimi se seznanita pri oziroma v zvezi z izpolnjevanjem te pogodbe, nepooblaščenim osebam, ki niso vključene v izpolnjevanje te pogodbe, ter takih informacij ne bosta sami uporabljali za kakršne koli druge namene, kot za izpolnitev te pogodbe.

Pogodbeni stranki sta dolžni zagotoviti varstvo poslovne skrivnosti s strani vseh svojih delavcev, ki se seznanijo s podatki druge stranke. Obveznost varovati poslovno skrivnost zavezuje stranki tudi po prenehanju veljavnosti te pogodbe.

* 1. **člen**

**(končne določbe)**

Stranki se zavezujeta, da bosta pri izvrševanju te pogodbe ravnali v dobri veri, skladno z načelom vestnosti in poštenja, ter da bosta storili vse, kar je potrebno in dopustno za izpolnitev pogodbe.

Pogodba je sklenjena z dnem podpisa obeh pogodbenih strank, veljati pa začne, ko izvajalec predloži naročniku finančno zavarovanje za dobro izvedbo pogodbenih obveznosti. Pogodba je sklenjena za obdobje opravljanja storitev 48 mesecev.

Naročnik in izvajalec se zavezujeta, da bosta morebitne spore poskušala rešiti sporazumno. V kolikor sporazuma ne bi mogla doseči, je za reševanje sporov pristojno stvarno pristojno sodišče po sedežu naročnika.

Ta pogodba je sestavljena v štirih enakih izvodih, od katerih prejme vsaka pogodbena stranka po dva izvoda. Kakršnekoli spremembe ali dopolnitve pogodbe so možne le s soglasjem pogodbenih strank in v pisni obliki.

Številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Številka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NAROČNIK IZVAJALEC**

Zdravstveni dom Brežice \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dražen Levojević, DIREKTOR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_